Document ID: /roh_data/filtered/fineweb-2-filterrobots_roh.jsonl.gz/43742

Las organisaziuns per la protecziun da l'ambient grischunas sa dostan cunter la basa da helicopters da la Rega ch'è planisada a Tavau Glaris. Sper Untervaz e Samedan na dovria betg ina terza plazza d'atterrar per helicopters – pli impurtant sajan la protecziun dal clima e cunter la canera. Quai scriva l'uniun da las organisaziuns d'ambient grischunas en ina communicaziun.
Part da quella uniun fan tranter auter Pro Natura, WWF e VCS. Las organisaziuns èn da l'avis che la Rega è buna da cuntanscher entaifer 15 minutas, sco prescrit, mintga lieu en il Grischun per gidar.